Diari Oficial de la Generalitat Valenciana


Sumari del DOGV 3947, del 26-02-2001 (2001/1418)

ORDRE de 12 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en el Parc Natural de la Marjal Pego-Oliva en la partida Rebolta del terme municipal d'Oliva (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3947

Data del DOGV
:   26-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1418


Data del document
:   12-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Oliva
    * propietat immobiliària

ORDRE de 12 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en el Parc Natural de la Marjal Pego-Oliva en la partida Rebolta del terme municipal d'Oliva (València). [2001/1418]
  
Mitjançant escriptura de compravenda, atorgada davant el notari de València el Sr. Mariano Arias Llamas, número 190 del seu protocol, el dia 24 de gener de 2001, la Generalitat Valenciana va adquirir una finca rústica, situada en la partida Rebolta del terme municipal d'Oliva (València), dins del límits del Parc Natural de la Marjal Pego- Oliva, i que consta en l'Inventari General de Béns i Drets de la Generalitat Valenciana amb el núm. A01/46/181/0018 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins de la qual s'ubica l'immoble que es descriu a continuació i que consta en l'Inventari General de Béns i Drets de la Generalitat Valenciana amb el número A01/46/181/0018:
  
Finca rústica: Terra marjal, situada en el terme municipal d'Oliva, partida Rebolta, parcel·la 24 del polígon 17, amb una superfície de 24 àrees i 93 centiàrees. Confronta: nord, Vicente Mestre; sud, Salvador García; est, Federico Almela; oest, riu Rebolta. Consta inscrita en el Registre de la Propietat d'Oliva al tom 1199, llibre 332, foli 93, finca 36816, inscripció 1a.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquests, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 12 de febrer de 2001
  
El conseller d'Economia, Hisenda i Ocupació
  
VICENTE RAMBLA MOMPLET